31998R2519
L 315/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2519/98 НА КОМИСИЯТА
от 24 ноември 1998 година
за изменение на Регламент (ЕО) № 1249/96 относно правилата за прилагане на Регламент (ЕИО) № 1766/92 на Съвета относно вносните мита в сектора на зърнените култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара в сектора на зърнените култури (1), последно изменен с Регламент (ЕО) № 923/96 на Комисията (2), и по-специално член 10, параграф 4 от него,
като има предвид, че разпоредбите за третирането на зърнените култури, внасяни в Общността, са уточнени в Регламент (ЕО) № 1249/96 на Комисията (3), последно изменен с Регламент (ЕО) № 2092/97 (4);
като има предвид, че с оглед на натрупания опит в прилагането на разпоредбите на Регламент (ЕО) № 1249/96 и с цел повече яснота и по-лесно приложение на някои разпоредби, има нужда от адаптиране на текста, по-специално някои аспекти от технически характер, по отношение на представителните цени за внос cif, използвани като база за изчисляване на съответните вносни мита в разпоредбите за вноса на твърда пшеница със съдържание на стъкловидни зърна от 60 до 73 %; като има предвид, че е необходимо да се измени Регламент (ЕО) № 1249/96; като има предвид, че за да се избегнат проблеми за операторите, тези изменения следва да се прилагат само за удостоверенията за внос издадени след датата на влизане в сила на настоящия регламент;
като има предвид, че Управителния комитет по зърнените култури не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1249/96 се изменя, както следва:
1.
В член 4 параграфи 1 и 2 се заменят със следния текст:
„1. За определяне на представителните цени cif при внос по член 10, параграф 2 на Регламент (ЕИО) № 1766/92, се вземат предвид следните елементи за обикновена мека пшеница с високо, средно и ниско качество, за твърдата пшеница с високо, средно и ниско качество, за царевицата и другите фуражни култури:
а)
представителната борсова котировка на пазара на САЩ;
б)
търговските премии и намаления обвързани с тази котировка на пазара в САЩ в деня на котировката и по-специално за твърдата пшеница, тези свързани с качеството на гриса;
в)
таксите за пренос по море между САЩ (Мексиканския залив или Дулут) и пристанище Ротердам най-малко за 25 000-тонен кораб.
Всеки работен ден Комисията отбелязва:
-
елемента по буква а) въз основа на борсите и референтните качества, описани в приложение II,
-
елементите по букви б) и в) въз основа на публично достъпна информация. Все пак за твърдата пшеница със средно качество, съгласно буква б) се задържа отстъпка в размер на 10 ECU/t.
2. Представителните цени cif при вноса на ечемика, царевицата и за стандартните качества на твърдата и обикновената пшеница представляват сумата от елементите по параграф 1, букви а), б) и в), отбелязани от Комисията съгласно параграф 1, втора алинея.
Все пак представителните цени cif при внос на ечемик, царевица и стандартните качества на твърдата и обикновената пшеница, извършен чрез:
-
сухоземен или речен транспорт, или
-
по море на кораби, пристигащи в Общността от пристанищата на Средиземно море, Черно море или Балтийско море,
се намаляват с 10 ECU/t. В този случай не се прилагат намаленията на вносното мито по член 2, параграф 4.
В случаите когато трети страни предоставят субсидии за износ на обикновена пшеница със стандартно средно качество в дадена европейска или средиземноморска страна, така че цените на световния пазар да бъдат конкурирани, Комисията може да вземе под внимание тези субсидии, когато определя представителната цена cif при вноса в Общността“.
2.
Приложение I се заменя с приложението към настоящия регламент.
3.
Член 6, параграф 1, последната алинея се заменя със следния текст:
„Стоката се класира в това стандартно качество, на което отговарят всички критерии, изброени в приложение I. Що се отнася до твърдата пшеница с код по КН 1001 10, ако качеството е по-ниско от определеното за средно в приложение I, се прилага митническата ставка за обикновена пшеница с ниско качество.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 1998 година.